Diari Oficial de la Generalitat Valenciana


Sumari del DOGV 3339, del 28-09-1998 (1998/8127)

DECRET 120/1998, d'1 de setembre, del Govern Valencià, pel qual s'accepta la cessió gratuïta de la propietat de l'immoble de 2.804,24 m² de superfície, situat a l'av. de Sax, núm. 15, d'Elda, destinat a la construcció d'un centre d'atenció primària, realitzada per l'Ajuntament d'Elda.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/01/120/dof/vci/html**

### Dades del document

Número de DOGV
:   3339

Data del DOGV
:   28-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8127


Data del document
:   01-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 120/1998, d'1 de setembre, del Govern Valencià, pel qual s'accepta la cessió gratuïta de la propietat de l'immoble de 2.804'24 m² de superfície, situat a l'av. de Sax, núm. 15, d'Elda, destinat a la construcció d'un centre d'atenció primària, realitzada per l'Ajuntament d'Elda. [1998/L8127]
  
L'Ajuntament d'Elda, en sessió plenària del dia 17 d'abril de 1998, acordà la cessió gratuïta a la Generalitat Valenciana de la propietat de l'immoble de 2.804,24 m² de superfície, situat a l'av. de Sax, núm. 15, propietat de l'ajuntament.
  
La cessió es realitza amb la finalitat determinant que s'hi construïsca un centre d'atenció primària.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 1 de setembre de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament d'Elda, de l'immoble de 2.804,24 m² de superfície, situat a l'av. de Sax, núm. 15, d'Elda, que confronta: nord, propietat municipal; sud, vial prolongació c/Pedro Amat; est, av. de Sax; i oest, c/ Maestro Granados.
  
Aquesta finca es troba inscrita en el Registre de la Propietat d'Elda al tom 1.629, llibre 597 d'Elda, foli 172, finca núm. 44.929, inscripció 1a, referència cadastral 2120003 XH9622S 0001 Núm. fix 93517167D.
  
Article 2
  
La cessió gratuïta realitzada per l'Ajuntament d'Elda s'efectua amb les condicions següents:
  
- El terreny que es cedeix haurà de destinar-se a la construcció sobre aquest d'un centre d'atenció primària per part de la Generalitat Valenciana.
  
- El centre d'atenció primària haurà d'estar en condicions de funcionament en el termini de cinc anys i mantenir-se en el mateix ús durant els trenta anys següents, comptats des de la data de la firma de l'escriptura de donació.
  
En el supòsit d'incompliment de les condicions anteriors per la Generalitat Valenciana, es considerarà resolta la donació i revertirà el terreny a l'Ajuntament d'Elda amb totes les seues pertinences i accessions.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
Valencia, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI